Proiect

PARLAMENTUL REPUBLICII MOLDOVA

LEGE

pentru completarea articolului 26 din Legea nr.837-XIII

din 17 mai 1996 cu privire la asociaţiile obşteşti


Parlamentul adoptă prezenta lege.


Articol unic. – Articolul 26 alineatul (3) din Legea nr.837-XIII  din 17 mai 1996 cu privire la asociaţiile obşteşti (republicată în Monitorul Oficial al Republicii Moldova, 2007, nr.153-156 BIS), cu modificările  şi completările ulterioare, se completează cu o nouă propoziţie, cu următorul cuprins:


„Întreprinderi specializate create de asociaţiile obşteşti de invalizi pentru realizarea scopurilor statutare se consideră acelea în care nu mai puţin de 50% din numărul total de salariaţi sînt invalizi”.


Preşedintele Parlamentului

NOTĂ INFORMATIVĂ
la proiectul de Lege pentru completarea articolului 26
din Legea cu privire la asociaţiile obşteşti
nr.837-XIII din 17 mai 1996
în scopul realizării indicaţiilor Guvernului nr. 1133-1452 din 17 iulie 2007 şi nr. 113-1764 din 20 august 2007, Ministerul Justiţiei a elaborat proiectul de lege pentru completarea Legii cu privire la asociaţiile obşteşti nr. 837-XII1 din 17 mai 1996, (Monitorul Oficial al Republicii Moldova, 1997, nr. 6, art. 54), care are drept scop stabilirea faptului, că întreprinderile specializate create de societăţile orbilor, surzilor şi invalizilor pentru realizarea scopurilor statutare se consideră acelea în care nu mai puţin de 50% din numărul total de salariaţi sînt invalizi.
Necesitatea operării acestei completări se datorează faptului, că la etapa actuală, practica creată permite numai anumitor întreprinderi dreptul de a beneficia de facilităţi fiscale, prin includerea în componenţa statelor de personal a unui număr nesemnificativ de invalizi, deseori chiar fictiv. Prevederea respectivă nu contribuie la utilizarea potenţialului său în mare măsură, fapt din care rezultă imposibilitatea de a primi un loc de muncă.
In vederea antrenării invalizilor în viaţa socială şi economică a societăţii, precum şi susţinerii financiare a întreprinderilor ce vor utiliza munca invalizilor, a fost elaborat Planul de acţiuni privind plasarea în cîmpul muncii şi crearea unor noi locuri de muncă pentru invalizi" aprobat prin Hotărîrea Guvernului Republicii Moldova nr. 59 din 27 ianuarie 2004.
Acest Plan desemnează o garanţie şi o protecţie de către stat a invalizilor, care se manifestă prin plasarea lor în cîmpul muncii şi crearea unor noi locuri de muncă pentru aceştia. Acest fapt se va realiza cu susţinerea financiară din contul bugetului de stat şi al celor locale, şi nu în ultimul rînd prin acordarea facilităţilor fiscale acelor întreprinderi create de către societăţile orbilor, surzilor şi invalizilor, care din numărul total de salariaţi, nu mai puţin de 50% sunt invalizi.      
În această ordine de idei, considerăm oportun promovarea proiectului de Lege pentru completarea Legii cu privire la asociaţiile obşteşti, ce va permite crearea locurilor de muncă suplimentare pentru invalizi.
Proiectul a fost supus procedurii de coordonare cu organele interesate. Pe marginea proiectului de Lege respectiv, a fost solicitată opinia Ministerului Finanţelor, Ministerului Economiei şi Comerţului şi Ministerului Protecţiei Sociale, Familiei şi Copilului, obiecţiile şi propunerile cărora au fost luate în consideraţie la definitivarea proiectului.
Proiectul de Lege a fost supus expertizei anticorupţie.
/Ministru

